Blaze7451/Wiki-th-20250601 huggingface dataset:
ยางรีเคลม

ยางรีเคลม (Reclaim Rubber) หมายถึง การนำผลิตภัณฑ์ยางที่วัลคาไนซ์แล้วมาผ่านกระบวนการนำกลับมาใช้ใหม่อีกครั้งโดยการที่ทำให้โมเลกุลของยางที่มีการเชื่อมโยง แตกออกเป็นโมเลกุลเล็ก ๆ ซึ่งสามารถนำไปผสมสารเคมีแล้วนำกลับมาวัลคาไนซ์ใหม่ได้อีกครั้งหนึ่ง
การทำยางรีเคลม มีกระบวนการต่าง ๆ ดังนี้
#Digester Process
#Heater Process หรือ Pan Process
#Reclaimtor Process
กระบวนการการทำยางรีเคลมที่มาจากยางธรรมชาติ ไม่ต้องใช้สารเคมี ใช้เพียงความร้อนเท่านั้น แต่ยางรีเคลมที่ทำมาจากยางสังเคราะห์จะต้องใช้ทั้งความร้อนและสารเคมีชนิดอื่น ๆ เช่น พลาสติไซเซอร์ ซึ่งจะช่วยให้โมเลกุลยางแยกออกจากกันได้ง่ายขึ้น, แทคคิไฟเออร์ (Tackifier) ช่วยในการแปรรูปหลังให้ความร้อนซึ่งทำให้ยางเหนียวและนุ่มขึ้น, และ reclaiming agent ช่วยในการดำเนินกระบวนการรีเคลมเป็นไปได้อย่างรวดเร็ว
กระบวนการทำยางรีเคลมจะต้องผ่านการออกซิเดช้น ความร้อน และการล้าง ทำให้ยางปกติที่ผ่านการวัลคาไนซ์แล้วนำมาทำยางรีเคลมจะทนทานต่อการออกซิไดซ์ได้ดีขึ้น แต่สมบัติด้านความทนทานต่อการสึกหรอ, ความทนทานต่อแรงดึง, ระยะยืดเมื่อขาด และความกระเด้งตัวของยางไม่ดี
ยางที่ผ่านกระบวนการรีเคลมจะนำไปใช้งานในด้านอุตสาหกรรมต่าง ๆ เช่น อุตสาหกรรมรถยนต์, อุตสาหกรรมรองเท้า, อุตสาหกรรมเครื่องกลต่าง ๆ เป็นต้น

**อ้างอิง**
หมวดหมู่ : ยาง
ยางสไตรีนบิวตาไดอีน

ยางสไตรีนบิวตาไดอีน (Styrene-Butadiene Rubber, SBR) หรือ ยางเอสบีอาร์ เกิดจากการโคพอลิเมอไรเซชันระหว่างมอนอเมอร์สองชนิด คือ สไตรีนและบิวตาไดอีนแบบอิมัลชัน (emulsion polymerization) ยางเอสบีอาร์ถือว่าเป็นยางสังเคราะห์ที่สำคัญและใช้กันอย่างแพร่หลายที่สุดในวงการอุตสาหกรรมยางเนื่องจากยางชนิดนี้มีราคาไม่แพงอีกทั้งสามารถแปรรูปได้ง่ายจึงทำให้ประหยัดทั้งต้นทุนวัตถุดิบและแรงงานการผลิต
ยางเอสบีอาร์จะมีสมบัติด้อยในด้านการเหนียวติด จึงจำเป็นต้องใช้สารเพิ่มความเหนียวติดในการผลิตผลิตภัณฑ์บางชนิด เช่น ยางรถยนต์ ความยืดหยุ่นจะขึ้นอยู่กับปริมาณสไตรีนในโครงสร้างโดยถ้าปริมาณสไตรีนสูงขึ้น ความยืดหยุ่นก็จะลดลง ความทนต่อแรงดึงและความทนต่อการฉีกขาดต่ำกว่ายางธรรมชาติ แต่หากเติมสารตัวเติมเสริมแรงก็จะทำให้ได้สมบัติดีเทียบเท่ากับยางธรรมชาติได้ และยางชนิดนี้มีความเป็นฉนวนสูง มีการกระเด้งตัวต่ำกว่ายางธรรมชาติ อุณหภูมิที่เหมาะสมในการใช้งานตั้งแต่ -50°C ถึง 100°C 
ตัวอย่างการใช้งานของยางเอสบีอาร์ เช่น สายพานลำเลียง ท่อยาง พื้นรองเท้า ฉนวนหุ้มสายไฟ ผลิตภัณฑ์ทางการแพทย์ เป็นต้น

**อ้างอิง**
หมวดหมู่ : ยาง
น้ำยางข้น

น้ำยางข้น (Concentrated latex) หมายถึง น้ำยางธรรมชาติที่ผ่านกระบวนการเพิ่มความเข้มข้น โดยน้ำยางธรรมชาติที่ผ่านกระบวนการเพิ่มความเข้มข้นแล้วจะมีปริมาณเนื้อยางประมาณร้อยละ 55-65 ซึ่งสูงกว่าน้ำยางสดที่มีปริมาณเนื้อยางประมาณร้อยละ 25-30 ทำให้สามารถทำการขนส่งได้ง่ายขึ้นเป็นอย่างมาก 

**กระบวนการเตรียมน้ำยางข้นจากน้ำยางสด**
 การทำครีม (Creaming method) : การทำน้ำยางข้นโดยวิธีการทำครีม เป็นวิธีที่อาศัยหลักการที่อนุภาคของเม็ดยางเบากว่าน้ำ เป็นไปตามกฎของ Stokes การทำน้ำยางข้นโดยวิธีการทำครีม ไม่ค่อยนิยมกันมากนัก เนื่องจากต้องใช้เวลานานในการเตรียมสารและใช้เวลาทำค่อนข้างนาน สารทำครีมได้แก่ gum bragacarth, sodium aginate, tragon seed gum, ammonium aginate, locust bean gum และ pectin สมบัติของสารทำครีม คือ เป็นคอลลอยด์ที่ชอบน้ำ และจะพองตัวเมื่อใส่ในน้ำมัน ขั้นตอนการทำครีม ค่อนข้างง่าย คือ
** ใส่สารทำครีม ปริมาณ 0.3% ในส่วนของน้ำ ลงในน้ำยางสดที่เก็บรักษาโดยแอมโมเนีย
** กวนให้สารทำครีมละลาย ตั้งทิ้งไว้ 24-40 ชั่วโมง
** กรองเอาชั้นน้ำออกจากของผสม
** ปรับปริมาณเนื้อยางและความเข้มข้นของแอมโมเนียภายหลัง
ความเข้มข้นของเนื้อยางจะสูงประมาณ 55% ในช่วงระยะเวลา 18 ชั่วโมง ในการทำน้ำยางข้นโดยวิธีการทำครีม หากต้องการเนื้อยางสูงถึง 60% ต้องตั้งทิ้งไว้อย่างน้อย 4-5 วัน- การเซนตริฟิวส์ (Centifuge method)

**อ้างอิง**
  หน้า = 
หมวดหมู่:ยาง
การเลื่อนวน

การเลื่อนวนทางซ้ายหนึ่งบิต
การเลื่อนวนทางขวาหนึ่งบิต
ในทางคณิตศาสตร์เชิงการจัด การเลื่อนวน (circular/cycle/cyclic shift) คือการเรียงสับเปลี่ยนของ n สิ่งอันดับ ที่ซึ่งสมาชิกสุดท้ายจะกลายเป็นสมาชิกแรก หรือสมาชิกแรกกลายเป็นสมาชิกสุดท้าย แล้วสมาชิกอื่นๆ จะถูกเลื่อนไปแทนที่โดยไม่สลับกัน เปรียบได้กับการเรียงสับเปลี่ยนที่มีการวนรอบ
ตัวอย่างเช่น การเลื่อนวนของสามสิ่งอันดับ (a, b, c) ได้แก่- (a, b, c)- (c, a, b)- (b, c, a)
ในทางวิทยาการคอมพิวเตอร์ การเลื่อนวน คือตัวดำเนินการเลื่อนชนิดหนึ่งที่จะเลื่อนบิตทั้งหมดของตัวถูกดำเนินการเป็นวงรอบ โดยการเลื่อนวนจะไม่สงวนบิตบอกเครื่องหมาย และจะไม่แยกเลขชี้กำลังออกจากแมนทิสซาเหมือนการเลื่อนเชิงคำนวณ (arithmetic shift) และการเลื่อนวนจะไม่เติมตำแหน่งบิตที่ว่างด้วยศูนย์ดังเช่นการเลื่อนเชิงตรรกะ (logical shift) แต่จะนำบิตที่เลื่อนออกไปมาใส่แทนที่ การเลื่อนวนแบบนี้มี 2 ทางคือวนไปทางซ้ายและวนไปทางขวา การเลื่อนวนมักใช้ในวิทยาการเข้ารหัส โดยเป็นส่วนหนึ่งของการเรียงสับเปลี่ยนของลำดับบิต
ตัวอย่างเช่น การเลื่อนวนของ 0001 0111 ไปหนึ่งบิต ตามแผนภาพ จะได้คำตอบคือ- วนไปทางซ้าย จะได้ 0010 1110- วนไปทางขวา จะได้ 1000 1011
หมวดหมู่:คณิตศาสตร์มูลฐาน
หมวดหมู่:ขั้นตอนวิธี
หม่อมเจ้าปิยะรังสิต รังสิต

หม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) เป็นพระโอรสองค์ใหญ่ในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา

**พระประวัติ**

**ประสูติ**
หม่อมเจ้าปิยะรังสิต รังสิต มีพระนามลำลองว่า ท่านชายปิยะเป็นพระโอรสองค์ใหญ่ในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา มีโสทรอนุชาและโสทรขนิษฐาสององค์ คือ หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กันยายน พ.ศ. 2538) และจารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555)

**เสกสมรส**
หม่อมเจ้าปิยะรังสิต เสกสมรสครั้งแรกกับหม่อมราชวงศ์ผ่องลักษณ์ ทองใหญ่ มีธิดาหนึ่งคน คือ- หม่อมราชวงศ์เยาวลักษณ์ รังสิต 
จากนั้นได้รับพระราชทานน้ำพระมหาสังข์จากสมเด็จพระเจ้าอยู่หัวอานันทมหิดล ทรงพระกรุณาโปรดเกล้าฯ พระราชทานเสกสมรสกับหม่อมเจ้าวิภาวดี รังสิต (ราชสกุลเดิม รัชนี; ต่อมาคือ พระเจ้าวรวงศ์เธอ พระองค์เจ้าวิภาวดีรังสิต) เมื่อวันที่ 6 พฤษภาคม พ.ศ. 2489 มีธิดาสองคน คือ- หม่อมราชวงศ์วิภานันท์ รังสิต - หม่อมราชวงศ์ปรียนันทนา รังสิต
และหม่อมเจ้าปิยะรังสิต รังสิต ยังมีโอรสหนึ่งคนกับหม่อมบุญพิทักษ์ รังสิต ณ อยุธยา (สกุลเดิม แสงฤทธิ์) คือ- หม่อมราชวงศ์ประทักษ์ รังสิต

**การศึกษา**
 พ.ศ. 2465  ระดับประถมศึกษาตอนต้น-ตอนปลาย ที่ โรงเรียนเทพศิรินทร์ กรุงเทพมหานคร- พ.ศ. 2467  ระดับมัธยมศึกษาตอนต้น ที่ โรงเรียนเทพศิรินทร์ กรุงเทพมหานคร- พ.ศ. 2468  ระดับมัธยมศึกษาตอนปลาย ที่ โรงเรียนยิมนาเซียมในซือริช ประเทศสวิตเซอร์แลนด์- พ.ศ. 2477  ระดับปริญญาตรี คณะสัตวแพทยศาสตร์ มหาวิทยาลัยซือริช ซือริช ประเทศสวิตเซอร์แลนด์- พ.ศ. 2481  ระดับปริญญาโท คณะวิทยาศาสตร์ มหาวิทยาลัยคอร์เนล สหรัฐ

**ธุรกิจ**
 พ.ศ. 2497 บริษัท ประชายนต์ จำกัด เป็นบริษัทตัวแทนจำหน่ายรถยนต์นำเข้าจากประเทศเยอรมนีเป็นรายแรกของไทย อันได้แก่รถยนต์ ฟ็อลคส์วาเกิน, เอาดี้, พอร์เชอ และบีเอ็มดับเบิลยู- พ.ศ. 2513 บริษัท ประมวลธนกิจ จำกัด เป็นบริษัทให้ความช่วยเหลือ ด้านสินเชื่อกับผู้ซื้อรถยนต์โดยการเช่าซื้อ- พ.ศ. 2513 บริษัท อู่นพวงษ์ (2517) จำกัด เป็นบริษัทที่ให้บริการรับซ่อมรถยนต์, และขายอะไหล่- พ.ศ. 2523  บริษัท ป.รังสิต จำกัด เป็นบริษัทก่อสร้างอาคารชุด เพื่อประชาชนที่มีรายได้ปานกลาง อาศัยอยู่ในกรุงเทพมหานคร

**สิ้นชีพิตักษัย**
หม่อมเจ้าปิยะรังสิต ถึงชีพิตักษัยด้วยพระโรคหทัยวายเมื่อวันที่ 1 กุมภาพันธ์ พ.ศ. 2533 ที่จังหวัดเชียงใหม่ สิริชันษา 76 ปี 1 เดือน 6 วัน มีพิธีพระราชทานเพลิงศพเมื่อวันที่ 4 เมษายน พ.ศ. 2533 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**เครื่องราชอิสริยาภรณ์**
สืบตระกูล พระเจ้าบรมวงศ์เธอ กรมขุนชัยนาทนเรนทร ป.จ.ว.
ปี=2489

**พงศาวลี**

**อ้างอิง**
  หนังสืออนุสรณ์ในงานเสด็จพระราชทานเพลิงศพ หม่อมเจ้าปิยะรังสิต รังสิต ป.ช., ป.ม., ท.จ.ว.
หมวดหมู่:หม่อมเจ้าชาย
หมวดหมู่:ราชสกุลรังสิต
หมวดหมู่:ชาวไทยเชื้อสายเยอรมัน
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:เสียชีวิตจากภาวะหัวใจล้มเหลว
หมวดหมู่:บุคคลจากโรงเรียนเทพศิรินทร์
อรัญวาสี

อรัญวาสี (อ่านว่า อะ-รัน-ยะ-วา-สี ) แปลว่า ผู้อยู่ในป่า, ผู้อยู่ประจำป่า
อรัญวาสี เป็นชื่อเรียกคณะสงฆ์โบราณคณะหนึ่งซึ่งตั้งอยู่ในป่าห่างชุมชน เรียกว่า คณะอรัญวาสี คู่กับ คณะคามวาสี ซึ่งตั้งวัดอยู่ในชุมชน
อรัญวาสี ปัจจุบันหมายถึงภิกษุผู้อยู่ในป่าหรือที่เรียกโดยทั่วไปว่า พระป่า ซึ่งมีกิจวัตรประจำวันเน้นหนักไปในทางวิปัสสนาธุระคืออบรมจิต เจริญปัญญา นุ่งห่มด้วยผ้าสีปอนหรือสีกรัก มุ่งการปฏิบัติธรรมและการเผยแผ่เป็นหลัก ไม่เน้นงานด้านการบริหารปกครอง การศึกษาพระปริยัติธรรม และสาธารณูปการหรือการก่อสร้างพัฒนาวัด
อรัญวาสี ถูกนำมาใช้เป็นสร้อยนามสมณศักดิ์ของพระสงฆ์ระดับพระราชาคณะขึ้นไป เพื่อแสดงให้รู้ว่าเป็นพระป่า

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:พระสงฆ์
หมวดหมู่:คำศัพท์ศาสนาพุทธ
วิปัสสนาธุระ

วิปัสสนาธุระ หมายถึง งานด้านวิปัสสนา, งานด้านบำเพ็ญวิปัสสนกรรมฐาน
วิปัสสนาธุระ คืองานที่มุ่งอบรมปัญญาให้เกิดโดยการปล่อยวางภาระทั้งปวง ทำกายใจให้เบา ยินดีในเสนาสนะที่เงียบสงบ พิจารณาถึงความเสื่อมไปสิ้นไปในสังขารร่างกายจนเห็นสามัญลักษณะคือ อนิจจัง ทุกขัง อนัตตา ได้ชัดเจน เจริญอบรมวิปัสสนาต่อเนื่องไปไม่ขาดสายจนถึงวิโมกข์คืออนิมิตตวิโมกข์ อัปปณิหิตวิโมกข์ และสุญญตวิโมกข์จนก้าวสู่หลักชัยคือวิมุตติคว้าอรหัตผลได้บรรลุกิจที่ควรทำได้ทำสำเร็จแล้วได้กระทำให้แจ้งแล้วซึ่งคำสอนของพระศาสดากิจอื่นที่ต้องทำต่อจากนี้ไม่มีอีก
วิปัสสนาธุระ เป็นงานที่พระพุทธเจ้าทรงกำหนดให้ภิกษุปฏิบัติอย่างหนึ่งใน 2 อย่าง คือ คันถธุระ และ วิปัสสนาธุระ

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
หมวดหมู่:กรรมฐาน
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
หมวดหมู่:กล่องนำทาง

นำทาง
หมวดหมู่:แม่แบบนำทางวิกิพีเดีย
หมวดหมู่:แม่แบบยุบ
หมวดหมู่:แม่แบบวิกิพีเดียแบ่งตามรูปแบบ
คัมภีร์

คัมภีร์ (religious text; holy writ; holy books; scripture; scriptures) หมายถึง ตำราที่ยกย่อง นับถือว่าสำคัญทางศาสนาหรือโหราศาสตร์ เป็นต้น

**คัมภีร์ของแต่ละศาสนา**

**อ้างอิง**
 พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุด คำวัด,  วัดราชโอรสาราม กรุงเทพฯ พ.ศ. 2548
วิกิพีเดีย:เสนอบทความคุณภาพ/พระบาทสมเด็จพระปรเมนทรมหาอานันทมหิดล พระอัฐมรามาธิบดินทร

=== พระบาทสมเด็จพระปรเมนทรมหาอานันทมหิดล พระอัฐมรามาธิบดินทร**
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ถูกเสนอเมื่อ 13 สิงหาคม พ.ศ. 2550 และจะได้รับการพิจารณาภายในวันที่ 27 สิงหาคม พ.ศ. 2550
 เสนอชื่อ ScorpianPK 25px  คุยแค่ "คลิก" 14:15, 13 สิงหาคม 2007 (UTC)
สนับสนุน 
# สมบูรณ์ครับ --Sry85 08:30, 19 สิงหาคม 2007 (UTC)
#
คัดค้าน
#
#
เสนอแนะการปรับปรุง
# หัวข้อ การเสด็จนิวัติพระนคร ย่อหน้าที่ 2 ทั้งหมด ควรมีอ้างอิงด้วย --Sry85 17:40, 18 สิงหาคม 2007 (UTC)
#* สงสยว่าเหตุใดต้องการอ้างอิงในส่วนที่อาจจะเก็บความได้จาก ข้อความในหัวข้อก่อนหน้า คือ "นายปรีดี พนมยงค์ จึงดำรงตำแหน่งผู้สำเร็จราชการแทนพระองค์เพียงผู้เดียว จนกว่าสมเด็จพระเจ้าอยู่หัวจะเสด็จกลับสู่พระนคร" ซึ่งก้อมีอ้างอิงพร้อมแล้ว อย่างไรก็ตาม จะใส่ให้พร้อมแก้ประโยคให้ราบรื่นขึ้นหน่อย--ScorpianPK 25px  คุยแค่ "คลิก" 18:41, 18 สิงหาคม 2007 (UTC)
#** หมายถึง ในส่วนรายละเอียด การเสด็จพระราชดำเนินกลับสู่ประเทศไทย  ตรงประโยค "หลังจากนั้น รัฐบาลได้กราบบังคมทูลเชิญเสด็จนิวัติพระนครอีกครั้ง .....และประทับที่พระตำหนักจิตรลดารโหฐาน" ผมมีหนังสือพระราชประวัติ ร.8 อยู่ 2-3 เล่ม ไม่พบรายละเอียดดังกล่าว เลยอยากทราบที่มาครับ --Sry85 18:56, 18 สิงหาคม 2007 (UTC)
#***  อ้อครับ ผมนับย่อหน้าผิด ต้องขออภัยด้วยครับ รายละเอียดดังกล่าวลองหาอ่านใน ศิลปากร,กรม, พระบาทสมเด็จพระปรเมนทรมหาอานันทมหิดล, กรุงเทพฯ, โรงพิมพ์ บริษัท ส.ศิลป์ (๒๕๒๑) จำกัด, ๒๕๒๙ ISBN 974-7925-81-8 ดูครับ หน้าปก คล้าย ๆ   เล่มที่ 5 หน้าปก ดำ ๆ ครับ (แต่ไม่ใช่่นะครับ) ลองค้นดูครับ ที่จริงรายละเอียดเยอะกว่านี้มากครับ ยิบมากทีเดียว ผมแค่สรุปประเด็นที่คิดว่าสำคัญมาลงไว้ละครับ ไหน ๆ ก็ไหน ๆ ขอบอกว่ารูปเยอะมากครับ รูปที่ไม่เคยเห็นมาก่อนก็เยอะครับ ถ้าสนใจก็ลองหามาอ่านให้ได้นะครับ ผมมีหนังสือเกี่ยวกับ พระองค์ท่าน 2 เล่ม แต่มาเจอเล่มนี้เข้าแบบว่าชอบครับ ข้อมูลเยอะดี ลองหามาอ่านให้ได้นะครับ เชียร์เต็มที่--ScorpianPK 25px  คุยแค่ "คลิก" 19:10, 18 สิงหาคม 2007 (UTC)
# ชื่อบทความ .. อืม อยากให้ชื่อหลักเป็นชื่อที่ชาวไทยทั่วไปเรียกท่านนะครับ ชื่อปัจจุบันยาวมากเลย
#*  พระบาทสมเด็จพระเจ้าอยุ่หัวภูมิพลอดุลยเดช  ทรงพระกรุณาโปรดเกล้าฯ ให้ขานพระปรมาภิไธยอย่างสังเขปว่า "พระบาทสมเด็จพระปรเมนทรมหาอานันทมหิดล พระอัฐมรามาธิบดินทร" จึงเป็นที่มาของชื่อบทความครับ --ScorpianPK 25px  คุยแค่ "คลิก" 13:56, 22 สิงหาคม 2007 (UTC)
# สาเหตุการสวรรคต .. เรียกนี้ยังเป็นที่ถกเถียงกันอยู่ถึงทุกวันนี้ มีงานวิชาการมากมายที่พยายามอธิบายเรื่องนี้ในแง่มุมต่างๆ พร้อมหลักฐานพยานและการวิเคราะห์สนับสนุน .. จึงอยากให้ระบุไว้ด้วยว่า "สาเหตุ" ที่เขียนไว้ในหน้าวิกิพีเดียนี้ เป็น "สาเหตุอย่างเป็นทางการ" ที่รัฐบาลประกาศ ส่วนสาเหตุที่แท้จริงยังไม่มีผู้ใดทราบ และมีสมมติฐานต่างๆกันครับ 203.131.209.66 06:54, 22 สิงหาคม 2007 (UTC) ขอบคุณครับ
#* สาเหตุการสวรรคตนั้นได้แยกบทความหลักไปที่ เหตุการณ์สวรรคตของรัชกาลที่ 8 แล้วครับ ส่วนบทความหลักนั้นจะระบุว่าพระองค์สวรรคตด้วยพระแสงปืนครับ --ScorpianPK 25px  คุยแค่ "คลิก" 13:56, 22 สิงหาคม 2007 (UTC)
# ทำไมประโยคแรกกับประโยคสุดท้ายของหัวข้อ พระบรมราชานุสาวรีย์ เขียนเหมือนกันเลย
#* ตรงไหนครับ ที่เขียนเหมือนกัน งง? รบกวนระบุให้ละเอียดด้วย--Sry85 05:38, 25 สิงหาคม 2007 (UTC)
เมโมรี เซชุงโนะฮิการิ

"เมโมรี เซชุงโนะฮิการิ" (Memory Seishun no Hikari) เป็นเพลงซิงเกิลลำดับที่ 4 ของมอร์นิงมูซูเมะ วางจำหน่ายวันที่ 10 กุมภาพันธ์ พ.ศ. 2542 ในรูปแบบซีดีขนาด 8 เซนติเมตร
ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร
โดยก่อนหน้านั้น วันที่ 17 มกราคม พ.ศ. 2542 ซึ่งเป็นวันก่อนที่จะวางจำหน่ายซิงเกิลนี้ ฟูกูดะได้ประกาศผ่านทางรายการ "อาซายัน" ว่าเธอตัดสินใจที่จะสำเร็จการศึกษาจากมอร์นิงมูซูเมะและเฮลโล! โปรเจกต์ เพื่อที่จะไปศึกษาต่อ โดยเพลง "เนเวอร์ฟอร์เก็ท" เพลงรองในซิงเกิลนี้ที่อาซูกะได้ร้องไว้ เป็นเพลงประกอบสำเร็จการศึกษาของมอร์นิงมูซูเมะ

**รายชื่อเพลง**
ทุกเพลงในซิงเกิลชุดนี้ประพันธ์โดย สึงกุ

**ซีดี 8 เซนติเมตร**
# เมโมรี เซชุงโนะฮิการิ - 5:05 นาที
# แฮปปีไนท์ (Happy Night) - 5:13 นาที
# เนเวอร์ฟอร์เกต (Never Forget) - 4.35 นาที
# เมโมรี เซชุงโนะฮิการิ (เสียงดนตรี) - 5:04

**ซีดี 12 เซนติเมตร และอัลบั้มใน เออร์ลีซิงเกิลบอกซ์**
# เมโมรี เซชุงโนะฮิการิ - 5:05 นาที
# แฮปปีไนท์ - 5:12 นาที
# เนเวอร์ฟอร์เกต - 4:37 นาที
# เมโมรี เซชุงโนะฮิการิ (เสียงดนตรี) - 5:05 นาที
# เมโมรี เซชุงโนะฮิการิ (99.4.18 Live Version) - 5:31 นาที

**สมาชิก**

**รุ่นที่ 1**
 ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ- อาซูกะ ฟูกูดะ (ผลงานซิงเกิลสุดท้าย)

**รุ่นที่ 2**
 เค ยาซูดะ- มาริ ยางูจิ- ซายากะ อิจิอิ

**ดูเพิ่ม**
 มอร์นิงมุซุเมะ
** ผลงานของมอร์นิงมุซุเมะ
หมวดหมู่:ซิงเกิลในปี พ.ศ. 2542
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
หมวดหมู่:เพลงของมอร์นิงมูซูเมะ
กระสวย

250px
กระสวย เป็นอุปกรณ์อย่างหนึ่งใช้ในการทอผ้า ทำด้วยไม้ ปลายสองด้านมน ตรงกลางกลวง สำหรับบรรจุหลอดด้ายพุ่ง หรือด้ายพุ่งพิเศษ มีน้ำหนักและขนาดเหมาะมือ ใช้พุ่งไปมาระหว่างการยกเส้นด้ายยืนขึ้นลง
ในประเทศไทย ส่วนใหญ่พบกระสวยสองแบบ คือ แบบดั้งเดิม มีลักษณะเรียว ยาว ปลายงอน คล้ายเรือ นิยมใช้กับการทอผ้าขิดผ้ายก ที่ไม่ต้องการความรวดเร็ว กับแบบใหม่ มีลักษณะป้อม ปลายมนคล้ายดินสองทั้งสองด้าน มักพบในการทอด้วยกี่กระตุก เพราะสามารถสอดไว้ในช่องใส่กระสวย เพื่อให้ชักกระสวยไปมาได้สะดวกในระหว่างเหยียบกี่เพื่อยกด้ายยืน
ในการทอผ้าพื้นที่ไม่ต้องการลวดลายมาก อาจมีกระสวยใช้เพียงหนึ่งหรือสองอัน แต่การทอผ้าที่ต้องการสีสันและลวดลายแปลก ๆ จะต้องมีกระสวยจำนวนมาก พอกับจำนวนด้ายและสีที่ใช้ ส่วนการทอด้วยกี่เอวนั้น ไม่จำเป็นต้องใช้กระสวยเป็นพิเศษแต่อย่างใด
หมวดหมู่:การทอผ้า
เทวรูป

ไฟล์:Brahma Musée Guimet 25971.jpg|thumb|200px|เทวรูปพระพรหม ที่พิพิธภัณฑ์กีเมต์ จังหวัดพระตะบอง ประเทศกัมพูชา
เทวรูป เป็นประติมากรรมลอยตัว สร้างขึ้นเพื่อเป็นตัวแทนของเทพเจ้า  เทวรูปนั้นได้มีการนำมาใช้เพื่อกิจกรรมหรือพิธีกรรมทางศาสนา และการสักการบูชาเคารพ มีการสักการบูชาที่เป็นเอกลักษณ์ เช่น การถวายข้าวตอกดอกไม้ การไหว้ หรือมีพิธีกระบวนแห่ต่าง ๆ เป็นต้น

**ดูเพิ่ม**
 พระพุทธรูป- มูรติ

**อ้างอิง==
ทะไลลามะ

ทะไลลามะ หรือ ตาแลลามา (z=Dalä Lama ) หรือ ต๋าไล่หล่ามะ (ภาษาจีน: 达赖喇嘛, 達賴喇嘛, dálài lǎma) หรือ ดาไลลามะ (Dalai Lama) เป็นตำแหน่งประมุขหัวหน้าคณะสงฆ์ในพุทธศาสนานิกายมหายานแบบทิเบตเกลุก (นิกายหมวกเหลือง) เป็นผู้นำทางด้านจิตวิญญาณสูงสุดของชาวทิเบต ทะไลลามะ มาจากภาษามองโกเลีย далай (dalai) แปลว่า มหาสมุทร และภาษาทิเบต བླ་མ ་bla-ma แปลว่า พระชั้นสูง
ตามประวัติศาสตร์ของทิเบต เชื่อว่าองค์ทะไลลามะเป็นอวตารในร่างมนุษย์ของพระอวโลกิเตศวรโพธิสัตว์ และเมื่อองค์ทะไลลามะองค์หนึ่งสิ้นพระชนม์ไป จะกลับชาติมาประสูติใหม่เป็นองค์ทะไลลามะองค์ต่อไป โดยราเจ็งรินโปเช ซึ่งเป็นพระสงฆ์ระดับรองลงมาจะเป็นผู้ใช้นิมิตสรรหาเด็กคนที่เชื่อว่าเป็นทะไลลามะกลับชาติมาเกิด
ปัจจุบัน ทะไลลามะ เป็นองค์ที่ 14 ชื่อ แต็นจิน กยาโช (พ.ศ. 2478 – ปัจจุบัน)

**องค์ทะไลลามะ**
ตั้งแต่อดีตจนถึงปัจจุบัน มีองค์ทะไลลามะทั้งหมด 14 องค์แล้วดังนี้

**อ้างอิง**

**แหล่งข้อมูลอื่น**
  บทที่ ๕ พระพุทธศาสนาในประเทศธิเบต:ประวัติศาสตร์พระพุทธศาสนา, โครงการพัฒนาสื่อเนื้อหาการเรียนการสอนวิชาพระพุทธศาสตร์ มหาวิทยาลัยมกุฏราชวิทยาลัย date=2007-08-13 
หมวดหมู่:ศาสนาพุทธแบบทิเบต
หมวดหมู่:บุคคลในศาสนาพุทธ

หมวดหมู่:ลามะ
หมวดหมู่:ทิเบต
โครมาลวีโอลาตา

โครมาลวีโอลาตา เป็นยูคาริโอตซูปเปอร์กรุ๊ปในการจำแนกประเภทของ ค.ศ. 2005 ที่สำคัญ ซึ่งได้รับการยกเป็นหนึ่งในหกกลุ่มหลักภายในยูคาริโอต โดยเป็นการปรับปรุงอาณาจักรโครมิสตา ซึ่งได้รับการเสนอครั้งแรกโดย โทมัส คาวาเลียร์-สมิธ ใน ค.ศ. 1981 โครมาลวีโอลาตาได้ถูกเสนอให้เป็นตัวแทนของสิ่งมีชีวิตที่สืบเชื้อสายมาจากเอ็นโดซิมไบโอติก ระดับทุติยภูมิเดี่ยวที่เกี่ยวข้องกับสาหร่ายสีแดงและไบคอนต์ (bikont) พลาสมิดในสิ่งมีชีวิตเหล่านี้คือคลอโรฟิลล์ซี
อย่างไรก็ตาม ทฤษฎีที่ว่าวงศ์วานวิวัฒนาการของโครมาลวีโอลาตามาจากบรรพบุรุษเดียวกันถูกปฏิเสธ ดังนั้นเอกสารสองฉบับที่ตีพิมพ์ใน ค.ศ. 2008 จึงมีแผนภูมิวิวัฒนาการชาติพันธุ์ซึ่งโครมาลวีโอลาตาถูกแบ่งแยก และการศึกษาล่าสุดยังคงสนับสนุนมุมมองนี้

**ดูเพิ่ม**
สัตว์ไม่มีกระดูกสันหลัง
*สาหร่าย

**อ้างอิง**

**แหล่งข้อมูลอื่น**
  Tree of Life Eukaryotes

หมวดหมู่:คอร์ติคาตา
อาร์กิวเมนต์ของค่าสูงสุด

อาร์กิวเมนต์ของค่าสูงสุด (argument of the maximum: arg max, argmax) หมายถึงค่าของอาร์กิวเมนต์ (ตัวแปรต้น) ที่ให้กับนิพจน์แล้วทำให้เกิดค่าสูงสุดบนโดเมนที่พิจารณา นั่นคือ
:
หรือกล่าวในอีกทางหนึ่ง
:
คือค่าของ x ที่จะทำให้ฟังก์ชัน f (x) มีค่ามากที่สุด (ตัวอย่างเช่น f (x) = −|x| จะเกิดค่าสูงสุดเมื่อ x = 0)
เราสามารถนิยามเฉพาะกรณี ให้อาร์กิวเมนต์ของค่าสูงสุดมีค่าค่าเดียว
:
ก็ต่อเมื่อ x0 เป็นค่าอันหนึ่งเดียวของ x ที่จะทำให้ f (x) มีค่ามากที่สุด ดังตัวอย่าง
:
ซึ่งค่าสูงสุดของ x (10 − x) จะเท่ากับ 25 เมื่อ x = 5
ในกรณีที่มีค่า x หลายค่าที่ทำให้เกิดค่าสูงสุด คำตอบของอาร์กิวเมนต์ของค่าสูงสุดจะเป็นเซต
:
ซึ่งค่าสูงสุดของ cos (x) จะเท่ากับ 1 เมื่อ x = 0, 2π หรือ 4π
สำหรับ อาร์กิวเมนต์ของค่าต่ำสุด (argument of the minimum: arg min, argmin) สามารถนิยามได้ในทางตรงข้าม

**ดูเพิ่ม**
 ฐานนิยม- LaTeX
หมวดหมู่:คณิตศาสตร์มูลฐาน
บรรพบุรุษร่วมที่ใกล้กันที่สุดของสิ่งมีชีวิตบนโลก

ไฟล์:Tree of life SVG.svg|thumb|right|250px|แผนภูมิต้นไม้แบบวงกลม แสดงวงศ์วานวิวัฒนาการ ของสิ่งมีชีวิตระบบเซลล์ โดยแบ่งตามอาณาจักรและโดเมน สีม่วงคือแบคทีเรีย สีเทาเข้มคืออาร์เคีย สีน้ำตาลคือยูแคริโอต โดยยูแคริโอตยังแบ่งออกเป็น 5 อาณาจักรคือ สัตว์(แดง) ฟังไจ(น้ำเงิน) พืช(เขียว) โครมาลวีโอลาตา(น้ำทะเล) และ โพรทิสตา(เหลืองทอง) โดยมีจุดศูนย์กลางคือ บรรพบุรุษร่วมที่ใกล้กันที่สุดของสิ่งมีชีวิตบนโลก (LUCA) 
บรรพบุรุษร่วมที่ใกล้กันที่สุดของสิ่งมีชีวิตบนโลก (อังกฤษ:last universal common ancestor; ตัวย่อ: LUCA) หมายถึง สิ่งมีชีวิตรุ่นล่าสุด ที่เป็นบรรพบุรุษร่วมกันของสิ่งมีชีวิตทั้งหมดบนโลกนี้ คล้ายคลึงกับ บรรพบุรุษร่วมที่ใกล้กันที่สุด (MRCA) ซึ่งหมายความถึงสับเซตใดๆของ LUCA ขณะที่ LUCA เองมีความหมายครอบคลุมถึงทุกเซตทั้งหมด

**ข้อยกเว้น**
แม้ LUCA จะมีความหมายครอบคลุมถึงบรรพบุรุษของทุกชีวิตอันอาศัยบนโลกใบนี้ แต่ความหมายในตัวของ LUCA ไม่ได้หมายความถึง สิ่งมีชีวิตชนิดแรกที่อาศัยอยู่บนโลก หรือ สิ่งมีชีวิตขั้นพื้นฐานใด ๆ ซึ่งเชื่อว่าอาศัยอยู่ก่อนหน้า

**ประวัติ**
ในขั้นแรกเมื่อมีการนิยามถึง LUCA นั้น เป็นช่วงที่นักอนุกรมวิธาน ได้แยกอาร์เคีย ออกจากอาณาจักรมอเนอรา เนื่องจากเชื่อว่าอาร์คีแบคทีเรีย มีวิวัฒนาการแตกต่างไปจากยูแบคทีเรีย และดูใกล้เคียงกับยูแคริโอตมากกว่า จึงแยกอาณาจักรมอเนอราเป็นสองส่วน คือ อาณาจักรอาร์คีแบคทีเรีย และอาณาจักรยูแบคทีเรีย ซึ่งก็ตั้งเป็นโดเมนอาร์เคีย และโดเมนแบคทีเรีย ซึ่งโดเมนอาร์เคีย และยูแคริโอต ก็ถูกจับรวมกลุ่มกันในชื่อของ นีโอมูรา จนในที่สุดแล้ว LUCA จึงเป็นสมมติฐานที่ระบุถึงสิ่งมีชีวิตอันเป็นบรรพบุรุษร่วม (common ancestor) ของนีโอมูรา และแบคทีเรีย
เป็นไปได้ว่าปัจจุบัน LUCA ได้สูญพันธุ์ไปจากโลกนี้แล้ว แต่สิ่งที่ยังคงอยู่คือลูกหลายอันเป็นมรดกตกทอดทางพันธุกรรม อย่างไรก็ตามความเชื่อนี้ถือเป็นข้อปฏิเสธกับทฤษฎีการส่งผ่านพันธุกรรมแนวราบ ในเรื่องนี้ คาร์ล เวอร์ส นักจุลชีววิทยาชาวอเมริกันเชื่อว่า ไม่มีสิ่งมีสิ่งมีชีวิตใด ที่ส่งต่อพันธุกรรมโดยสมบูรณ์มาจาก LUCA แต่เขาเชื่อว่า สิ่งมีชีวิตบนโลกในปัจจุบันนี้ทุกชนิด ต่างก็ได้รับการพัฒนาการ จากสังคมของสิ่งมีชีวิตโบราณด้วยกันทั้งสิ้น

**ดูเพิ่ม**
 บรรพชีวินวิทยา- อนุกรมวิธาน- จุลชีววิทยา

**อ้างอิง**
หมวดหมู่:ชีววิทยาวิวัฒนาการ
หมวดหมู่:วงศ์วานวิวัฒนาการ
หมวดหมู่:สิ่งมีชีวิต
เทนนิสมาสเตอร์ซีรีส์

เทนนิสมาสเตอร์ซีรีส์ หรือ เทนนิสเอทีพีมาสเตอร์ซีรีส์ (Tennis Masters Series -TMS หรือ ATP Masters Series) เป็นชื่อเรียกกลุ่มการแข่งขันเทนนิสชาย 9 รายการใหญ่ ที่แข่งขันในทวีปยุโรปและทวีปอเมริกาเหนือ บนพื้นผิวคอร์ทที่แตกต่างกัน 3 แบบ
ความแตกต่างจากรายการระดับแกรนด์สแลมคือ การแข่งขันจะมีจำนวนนักเทนนิสที่เข้าร่วมน้อยกว่า ไม่มีการแข่งขันบนพื้นผิวหญ้า แต่มีการแข่งขันบนพื้นผิวที่ไม่มีการจัดการแข่งขันในระดับแกรนด์สแลมคือพื้นผิวพรมสังเคราะห์ที่มีความเร็วของลูกสูงกว่าพื้นผิวการแข่งขันประเภทอื่น
การแข่งขันกลุ่มนี้เริ่มจัดการแข่งขันในปี ค.ศ. 1996 ในชื่อเรียกเดิมว่า เมอร์เซเดส ซูเปอร์ ไนน์ เทนนิส ตามชื่อของผู้สนับสนุนหลักในขณะนั้นและเปลี่ยนชื่อเป็นเทนนิสมาสเตอร์ซีรีส์ตั้งแต่ปี 2000 เป็นต้นมา
คะแนนสะสมจัดอันดับนักเทนนิสในรายการระดับเอทีพีมาสเตอร์ซีรีส์ จะสูงกว่ารายการแข่งขันทั่วไปแต่จะต่ำกว่ารายการระดับแกรนด์สแลม และรายการเทนนิสมาสเตอร์คัพ ที่เป็นรายการปิดฤดูกาลแข่งขันของแต่ละปี

**การแข่งขันในปัจจุบัน**

**ผู้ชนะเลิศ (ชาย)**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:เทนนิส
หมวดหมู่:ภาพยนตร์แบ่งตามเนื้อหา

หมวดหมู่สำหรับ ภาพยนตร์ แบ่งตาม เนื้อหา (Films by Topic / Subject) 
ดูเพิ่ม - :หมวดหมู่:ภาพยนตร์แบ่งตามประเภท (Films by Genre)- :หมวดหมู่:ภาพยนตร์แบ่งตามปีที่ออกฉาย (Films by Year) - :หมวดหมู่:ภาพยนตร์แบ่งตามระดับ (Films by Motion picture rating systems) - :หมวดหมู่:ภาพยนตร์แบ่งตามเทคโนโลยีการผลิต (Films by Technique‎ / Media Format‎) - :หมวดหมู่:ภาพยนตร์แบ่งตามแหล่งที่มา ของบทภาพยนตร์ (Films by Source) - :หมวดหมู่:ภาพยนตร์แบ่งตามภาษา (Films by Language) - ภูมิประเทศ 
** :หมวดหมู่:ภาพยนตร์แบ่งตามฉากการถ่ายทำ สถานที่ตามท้องเรื่องและตามยุคสมัยในท้องเรื่อง (Films by Scene / Screen / Stills) 
** :หมวดหมู่:ภาพยนตร์แบ่งตามประเทศ ของผู้ผลิต (Films by Country) 
** :หมวดหมู่:ภาพยนตร์แบ่งตามสถานที่ถ่ายทำ สถานที่ตั้ง กองถ่ายหลัก และกองถ่ายรอง (Films by Location) - แบ่งตาม ผู้ผลิต 
** :หมวดหมู่:ภาพยนตร์แบ่งตามผู้กำกับการแสดง (Films by Director) 
** :หมวดหมู่:ภาพยนตร์แบ่งตามผู้อำนวยการสร้าง บริษัทผู้สร้าง (Films by Production Company) 
** :หมวดหมู่:ภาพยนตร์แบ่งตามสตูดิโอ ผู้ดำเนินการถ่ายทำ และเผยแพร่ (Films by Studio) 
*1นเนื้อหา
กบต้นไม้สีเขียว

กบต้นไม้สีเขียว (Green tree frog) หมายถึงกบหรือปาด 3 ชนิด
*กบต้นไม้สีเขียวอเมริกัน (Hyla cinerea)
*กบต้นไม้สีเขียวออสเตรเลีย (Litoria caerulea)
*กบต้นไม้สีเขียวมรกต (Rhacophorus prasinatus)
หมวดหมู่:การแก้ความกำกวม
ต้นไม้สีเขียว
หมวดหมู่:สัตว์แบ่งตามชื่อสามัญ
กบบูลฟร็อก

กบบูลฟร็อก (Bullfrog) เป็นชื่อสามัญที่เรียกใช้สัตว์ครึ่งบกครึ่งบกจำพวกกบที่มีขนาดใหญ่หลายชนิด
ตัวอย่างบูลปร็อก ได้แก่:

**ชนิดของกบ**
Lithobates catesbeianus, กบอเมริกันบลูฟร็อก เป็นกบพื้นเมืองของทวีปอเมริกาเหนือ นิยมเลี้ยงและบริโภคกันเป็นสัตว์เศรษฐกิจ
*Rhinella marina, เป็นคางคกที่พบในอเมริกากลางและอเมริกาใต้ ถูกเรียกว่า "บูลฟร็อก" ในฟิลิปปินส์

**ออสเตรเลีย**
Limnodynastes dorsalis, พบในตะวันตกเฉียงใต้ของออสเตรเลีย
*Limnodynastes dumerilii, พบในตะวันตกของออสเตรเลีย
*Limnodynastes interioris, พบในออสเตรเลียตะวันออก

**แอฟริกา**
Pyxicephalus adspersus, พบในแอฟริกากลางและใต้
*Pyxicephalus obbianus, พบในโซมาเลีย
*Pyxicephalus edulis, พบในส่วนใหญ่ของแอฟริกา
*Hoplobatrachus occipitalis, พบในส่วนใหญ่ของแอฟริกา

**เอเชีย**
Kaloula pulchra, อึ่งอ่าง พบในเอเชียตะวันออกเฉียงใต้ 
*Hoplobatrachus rugulosus, กบนา พบในจีนและเอเชียตะวันออกเฉียงใต้
*Hoplobatrachus crassus, พบในอินเดีย
*Hoplobatrachus tigerinus, กบนาอินเดีย พบในปากีสถานและอินเดียตอนเหนือ
หมวดหมู่:กบ
หมวดหมู่:สัตว์แบ่งตามชื่อสามัญ
หมวดหมู่:การแก้ความกำกวม
กระต่ายแจ็ก

สำหรับ Lepus ในความหมายอื่น ดูที่: กลุ่มดาวกระต่ายป่า
กระต่ายแจ็ก หรือ กระต่ายป่า (Jackrabbit, Jacklope, Hare) เป็นสกุลของกระต่ายสกุลหนึ่ง ใช้ชื่อสกุลว่า Lepus (/ลี-ปัส/)
กระต่ายสกุลนี้ เป็นกระต่ายป่า กระจายพันธุ์ไปในทุกภูมิภาคทั่วโลก ยกเว้นทวีปออสเตรเลีย มีทั้งหมด 32 ชนิด
โดยปกติจะมีขนสีน้ำตาลหรือเทา หูยาวมีขนาดใหญ่ และขาหลังที่ใหญ่และทรงพลัง มีความคล่องแคล่วปราดเปรียวมาก ใต้ฝ่าเท้ามีขนอ่อนนุ่มรองรับไว้เพื่อรองรับการกระโดด ในประเทศไทย พบเพียงชนิดเดียว คือ กระต่ายป่า (L. peguensis)
กระต่ายแจ็ก หรือ กระต่ายป่านั้นเป็นสัตว์ที่มีความปราดเปรียวว่องไวมาก วิ่งและกระโดดได้เร็ว เมื่อคิดเป็นสถิติแล้วยังสามารถวิ่งได้เร็วกว่านักกรีฑาเหรียญทองโอลิมปิกถึง 2 เท่า

**ชนิด**
สกุลย่อย Macrotolagus 
**Lepus alleni 
*สกุลย่อย Poecilolagus 
**Lepus americanus 
*สกุลย่อย Lepus 
**Lepus arcticus 
**Lepus othus 
**Lepus timidus 
*สกุลย่อย Proeulagus 
**Lepus californicus 
**Lepus callotis 
**Lepus capensis 
**Lepus flavigularis 
**Lepus insularis 
**Lepus saxatilis 
**Lepus tibetanus 
**Lepus tolai 
*สกุลย่อย Eulagos 
**Lepus castroviejoi 
**Lepus comus 
**Lepus coreanus 
**Lepus corsicanus 
**Lepus europaeus 
**Lepus granatensis 
**Lepus mandschuricus 
**Lepus oiostolus 
**Lepus starcki 
**Lepus townsendii 
*สกุลย่อย Sabanalagus 
**Lepus fagani 
**Lepus microtis 
*สกุลย่อย Indolagus
**Lepus hainanus 
**Lepus nigricollis 
**Lepus peguensis 
*สกุลย่อย Sinolagus 
**Lepus sinensis 
*สกุลย่อย Tarimolagus 
**Lepus yarkandensis 
*สกุลย่อย ไม่ได้จัดอยู่ในสกุลย่อยใด 
**Lepus brachyurus 
**Lepus habessinicus  

**อ้างอิง**

**แหล่งข้อมูลอื่น**
หมวดหมู่:กระต่าย
หมวดหมู่:สกุลกระต่ายป่า
หมวดหมู่:เนื้อสัตว์
หมวดหมู่:วงศ์กระต่าย
กระต่ายสโนว์ชู

กระต่ายป่าสโนว์ชู (:En:Snowshoe Hare) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับกระต่าย กระต่ายป่าสโนว์ชูมีถิ่นกำเนิดจากทวีปยุโรป อาศัยอยู่ในป่าสน มีขนสีน้ำตาล เมื่อถึงฤดูหนาว ขนของมันก็จะเปลี่ยนเป็นสีขาว เพื่อพรางตัวให้เหมือนกับหิมะ ซ่อนตัวจากสัตว์นักล่า เช่น ลิงซ์ หมาจิ้งจอก หมาป่า และ นกเค้าแมว

**อ้างอิง**

**แหล่งข้อมูลอื่น**
หมวดหมู่:สัตว์ที่พบในสหรัฐอเมริกา
สโนว์ชู
หมวดหมู่:สัตว์ที่พบในประเทศแคนาดา
สังกันติกะ

นิกายสังกันติกะ หรือ สังกรันติกะ คัมภีร์ทีปวงศ์ระบุว่าเป็นสาขาของนิกายกาศยปียะ

**อ้างอิง**
  หน้า = 
หมวดหมู่:นิกายในศาสนาพุทธ
กระต่ายอาร์กติก

กระต่ายอาร์กติก (Langx|en|::En:Arctic Hare, polar rabbit) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อาศัยอยู่บริเวณตอนเหนือของไซบีเรีย และแถบ ขั้วโลกเหนือ

**อ้างอิง**
หมวดหมู่:สัตว์ที่พบในประเทศแคนาดา
สกุลกระต่ายป่า
หมวดหมู่:สัตว์ที่พบในกรีนแลนด์
ภาษามหาราษฏรี

ภาษามหาราษฏรี (Maharashtri; ภาษามราฐี: महाराष्ट्री प्राकृत)  เป็นภาษาในอินเดียยุคกลางและยุคโบราณ พัฒนามาจากภาษาสันสกฤต เคยใช้พูดในบริเวณที่เป็นรัฐมหาราษฏระและส่วนอื่นๆของอินเดีย เป็นต้นกำเนิดของภาษามราฐี รวมทั้งภาษากอนกานี ภาษามัลดีฟส์ และภาษาสิงหล จัดเป็นภาษาปรากฤตภาษาหนึ่ง และเป็นภาษาปรากฤตที่ใช้ในบทละครและแพร่หลายที่สุดด้วย โดยเฉพาะบทละครของกาลิทาสใช้พูดตั้งแต่ทางเหนือจากมัลวาและราชปุตนะไปจนถึงกฤษณะและบริเวณแม่น้ำตุงคภัทรทางใต้ ภาษามหาราษฏระเป็นหนึ่งในภาษาปรากฤตที่เข้ามามีบทบาทเมื่อเลิกใช้ภาษาสันสกฤตในการติดต่อสื่อสาร โดยแพร่หลายในช่วง พ.ศ. 43 - 1043 ภาษาปรากฤตเริ่มใช้เป็นภาษาพูดแทนที่ภาษาสันสกฤตเมื่อราว พ.ศ. 43 ราชวงศ์ศาตวาหนะใช้ภาษามหาราษฏรี เป็นภาษาราชการ และภาษานี้ถูกใช้ต่อเนื่องมานานกว่า 1,000 ปี
ภาษามราฐีเป็นภาษาที่สืบเนื่องมาจากภาษามหาราษฏรี ภาษามหาราษฏรีสำเนียงหนึ่งเรียกว่าภาษามหาราษฏรีเชนใช้บันทึกคัมภีร์ทางศาสนาเชน ภาษามหาราษฎรีพัฒนาไปเป็นภาษามราฐีเมื่อราวพุทธศตวรรษที่ 20 - 21

**อ้างอิง**
หมวดหมู่:ภาษาโบราณในทวีปเอเชีย
พระสมันตภัทรโพธิสัตว์

พระสมันตภัทรโพธิสัตว์ (समन्तभद्र, Samantabhadra; ཀུན་ཏུ་བཟང་པོ།, Kun-tu bzang-po; Qamugha Sain, 普賢菩薩, Pŭxián púsà;  ふげん, Fugen; Phổ Hiền Bồ Tát) เป็นพระโพธิสัตว์ในกลุ่มตถาคตโคตรของพระไวโรจนพุทธะ ชื่อของพระองค์ท่านแปลว่า ดี รุ่งเรือง หรือเป็นมงคล ท่านมักปรากฏในพุทธมณฑลในฐานะตัวแทนของพระไวโรจนพุทธะ จึงเป็นตัวแทนของความกรุณาและสมาธิที่ดิ่งลึก ในมหาไวโรจะสูตรมีพระหฤทัยธารณีประจำพระองค์  โอม สะมายะ สัต ตวัม

**รูปลักษณ์**
ในงานทางพุทธศิลป์ ท่านมักจะปรากฏตัวคู่กับพระมัญชุศรีโพธิสัตว์ ในญี่ปุ่น ท่านนั่งบนช้างสวมเครื่องทรงแบบเจ้าชาย มือซ้ายถือจินดามณี มือขวาอยู่ในท่าคิด ในทิเบต ภาพวาดของท่านมีกายเป็นสีน้ำเงินเข้มหรือสีเหลือง นั่งขัดสมาธิเพชร มือประสานกันบนตัก ถ้าอยู่ในท่ายืน มือขวาถือดอกบัวทั้งก้านพร้อมจินดามณี มือซ้ายถือวัชระ ในจีน ท่านมีชื่อจีนว่า โผวเฮี้ยง เป็นรูปชายหนุ่มแต่งกายอย่างชาวจีนโบราณ นั่งบนช้างเผือก สำหรับในประเทศไทยมีการสร้างรูปพระสมันตภัทรมหาโพธิสัตว์ วัสดุทองเหลือง ความสูงกว่า 6 เมตร ถือเป็นองค์แรกและองค์ใหญ่ที่สุดในไทย จำลองแบบจากอารามว่านเหนียน（萬年寺）ซึ่งถือมีเอกลักษณ์เฉพาะประทับบนช้างเผือก 6 งา บนยอดเขาเอ๋อเหม่ยซาน โพธิสถานแห่งพระสมันตภัทร มณฑลเสฉวน สาธารณรัฐประชาชนจีน ประดิษฐานอยู่ที่ อารามจีนปากช่องเขาใหญ่ เป่าซานซื่อ มูลนิธิพุทธจักษุวิชชาลัย ต.ปากช่อง จ.นครราชสีมา

**ปณิธานของพระสมันตภัทร**
พระสมันตภัทรโพธิสัตว์ได้ตั้งปณิธานไว้ 10 ประการ ปรากฏอยู่ในคัณฑวยูหสูตร ซึ่งเป็นเหตุให้ท่านได้รับการยกย่องในฐานะพระโพธิสัตว์ที่มีจริยาวัตรงดงามปณิธาน 10 ประการ ได้แก่
# เคารพพระพุทธเจ้าทุกพระองค์
# ยกย่องพระพุทธเจ้าทุกพระองค์
# สักการบูชาพระพุทธเจ้าทุกพระองค์
# สารภาพความผิดที่ทำมาในอดีตทั้งหมด
# ตั้งมุทิตาจิต อนุโมทนาในความดีและความเจริญของผู้อื่น
# วิงวอนให้พระพุทธเจ้าสั่งสอนธรรม
# วิงวอนให้พระพุทธเจ้าสถิตอยู่ในโลก
# ปฏิบัติตามหลักธรรมสม่ำเสมอ
# ช่วยเหลือสรรพสัตว์เป็นนิจ
# อุทิศความดีที่ตนทำไว้เพื่อความรู้แจ้งและเพื่อบุคคลอื่น
โดยพระปรัชญามหาเถระ ตรีปิฎกธราจารย์ชาวเมืองกปิศา อินเดียเหนือ ได้แปล 大方廣佛華嚴經普賢行願品
สมันตภัทรจริยาปณิธานวรรค จากสันสกฤตพากย์สู่จีนพากย์ ในวันที่ 5 เดือน 6 (ตามจันทรคติ) เมื่อรัชสมัย貞元 ปีที่ 12 (พ.ศ.1339) ถึงวันที่ 24 เดือน 2 ปีที่ 14 ของรัชสมัยเดียวกัน ที่วัดฉ่งฝู (崇福寺) นครฉางอาน และพระวิศวภัทร (釋廣度) แปลจากจีนพากย์สู่ไทยพากย์ เมื่อวันที่ 14 พฤษภาคม 2552 ภายในพระสูตรนี้ระบุถึงปณิธาน 10 ของพระสมันตภัทร

**อ้างอิง**
 สุมาลี มหณรงค์ชัย. พระชินพุทธะห้าพระองค์. กทม.ศูนย์ไทยทิเบต.2547
หมวดหมู่:พระโพธิสัตว์
แอดแดกซ์

แอดแดกซ์ หรือ แอนทิโลปขาว หรือ แอนทิโลปเขาเกลียว (addax, white antelope, screwhorn antelope) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม เป็นแอนทิโลปชนิดหนึ่ง จำพวกแอนทิโลปปศุสัตว์ จัดเป็นเพียงแพะชนิดเดียวเท่านั้นที่อยู่ในสกุล Addax
โดยคำว่า "แอดแดกซ์" นั้นมาจากภาษาอาหรับแปลว่า "สัตว์ป่าเขาเบี้ยว" ขณะที่ชื่อชนิดทางวิทยาศาสตร์ nasomaculatus มาจากภาษาละตินแปลว่า "จมูกเป็นจุด" (nasus (หรืออุปสรรคว่า naso) หมายถึง "จมูก" และ macula หมายถึง "จุด" และหน่วยคำเติม atus) ขณะที่ชาวเบดูอินจะรู้จักแอดแดกซ์ดี โดยคำว่าแอดแดกซ์นั้นมาจากภาษาอาหรับเรียกว่า  bakr (หรือ bagr) al wahsh หมายถึง วัว, ควาย หรือสัตว์กีบทั่วไป
แอดแดกซ์มีความแตกต่างจากแอนทิโลปอื่น ๆ ที่มีฟันขนาดใหญ่รูปสี่เหลี่ยมและไร้ต่อมบนหน้า มีความสูงจากไหล่ 91–115 เซนติเมตร ความยาวลำตัว 120–130 เซนติเมตร ความยาวหาง 25–35 เซนติเมตร น้ำหนัก 60–125 กิโลกรัม ตัวเมียขนาดเล็กกว่าตัวผู้   มีขนสีน้ำตาลเทาในฤดูหนาว และเปลี่ยนเป็นสีขาวหรือสีซีดในฤดูร้อน มีขนสีน้ำตาลหรือดำรูปตัวเอ็กซ์บนจมูก ทั้งตัวผู้และตัวเมียมีเขาทั้งคู่ ลักษณะเขาบิดเป็นเกลียวยาว 55–85 เซนติเมตร และมีการขด 2–3 ครั้ง มีกีบเท้าขนาดใหญ่เพื่อเดินบนพื้นทราย ที่กีบเท้าทั้งหมดมีต่อมกลิ่นอยู่ แต่เป็นสัตว์ที่มีความเชื่องช้าจึงมักตกเป็นเหยื่อของสัตว์นักล่าอยู่เสมอ ๆ เช่น สิงโต, หมาป่าแอฟริกา, ไฮยีนา, ชีตาห์, เสือดาว, คาราคัล, เซอวัล และมนุษย์ โดยเป็นสัตว์ที่ไม่ก้าวร้าวแม้จะถูกรบกวนก็ตาม
พบกระจายพันธุ์ในแอฟริกาเหนือ โดยเป็นสัตว์พื้นเมืองของชาด, มอริเตเนีย และไนเจอร์ ปัจจุบันนี้สูญพันธุ์ไปแล้วที่แอลจีเรีย, อียิปต์, ลิเบีย, ซูดาน และเวสเทิร์นสะฮารา และกำลังได้รับการฟื้นฟูที่โมร็อกโกและตูนิเซีย
ปัจจุบันเป็นสัตว์ใกล้สูญพันธุ์อย่างวิกฤตเนื่องจากพบน้อยกว่า 500 ตัว ในแถบทะเลทรายสะฮารา เป็นสัตว์ที่มีความอดทนอย่างมากจากการขาดน้ำเนื่องจากรับน้ำจากอากาศและพืชจำพวกพุ่มไม้หรืออาเคเชียที่กินเข้าไป อีกทั้งยังมีกระเพาะที่มีความพิเศษที่เก็บน้ำไว้ใช้ในคราวจำเป็น และปัสสาวะก็มีความเข้มข้นเป็นพิเศษ เป็นสัตว์ที่หากินในเวลากลางคืนโดยจะหลบนอนอยู่ตามร่มเงาของภูเขาทรายในเวลากลางวันและหลบพายุทะเลทราย แต่แอดแดกซ์เป็นสัตว์ที่มีอยู่จำนวนมากในสถานที่เลี้ยงหรือเขตอนุรักษ์ทางธรรมชาติในปัจจุบัน มีโครงการขยายพันธุ์ในหลายประเทศ เช่น อิสราเอล, ญี่ปุ่น, ทวีปอเมริกาเหนือ, ซูดาน, อียิปต์, ออสเตรเลีย เป็นต้น

**อ้างอิง**

**แหล่งข้อมูลอื่น**
แอดแดกซ์
*Addax nasomaculatus
หมวดหมู่:สัตว์ที่พบในทวีปแอฟริกา
หมวดหมู่:แอนทิโลปปศุสัตว์
นกเหยี่ยวกินหอยทาก

นกเหยี่ยวกินหอยทาก (snail kite) จัดอยู่ในไฟลัมสัตว์มีแกนสันหลัง ชั้นสัตว์ปีก
หมวดหมู่:เหยี่ยว
ห่าน

ห่าน จัดอยู่ในไฟลัมสัตว์มีแกนสันหลัง ชั้นสัตว์ปีก เป็นสัตว์ที่มนุษย์นิยมนำมาเลี้ยงเพื่อเฝ้าบ้าน หรือกำจัดวัชพืชในสวน และนำมาเลี้ยงเพื่อบริโภคเป็นอาหาร
ห่าน จัดเป็นนกขนาดใหญ่ที่อยู่ในวงศ์ Anatidae อันเป็นวงศ์เดียวกับเป็ด, หงส์ และนกเป็ดน้ำชนิดต่าง ๆ  ห่านมีลักษณะทั่วไปคล้ายกับหงส์ แต่หงส์มีขนาดใหญ่กว่า และมีจุดเด่น คือ ในตัวผู้เมื่อถึงวัยโตเต็มที่แล้วจะมีปุ่มเนื้อแข็งหรือโหนกบริเวณก่อนถึงจะงอยปากตอนบน เด่นเห็นได้ชัดเจน 
ห่าน แบ่งออกได้เป็น 3 สกุล ด้วยกัน (ดูในตาราง) แต่ในส่วนในประเทศไทยที่กลายมาเป็นต้นสายพันธุ์ห่านที่เลี้ยงกันในเชิงพาณิชย์อย่างในปัจจุบัน ได้แก่ ห่านเทาปากชมพู (Anser anser) และห่านเทาปากดำ (A. cygnoides)
ห่าน เป็นสัตว์ที่นิยมเลี้ยงกันในเชิงเป็นสัตว์เศรษฐกิจ ด้วยว่ามีตัวใหญ่ มีเนื้อในปริมาณที่มาก นิยมปรุงเป็นอาหารต่าง ๆ เช่น ขาห่านอบหม้อดินกับเส้นบะหมี่ในอาหารจีน และชาวจีนมีความเชื่อว่า หากไหว้เจ้าด้วยห่านจะส่งผลให้ลูกหลานรับราชการเจริญก้าวหน้าเป็นอย่างดี

**สายพันธุ์ห่าน**
ห่าน ในปัจจุบันมีทั้งหมด 7 สายพันธุ์ที่นิยมเลี้ยงกันมาก คือ- ห่านพันธุ์จีน (สีเทาลายและสีขาว) (Chinese)- ห่านพันธุ์เอ็มเด็น (Embden)- ห่านพันธุ์ตูลูส (Toulouse)- ห่านพันธุ์ฟิลกริม (Pilgrim)- ห่านพันธุ์แอฟริกัน (หัวสิงโต) (African)- ห่านพันธุ์แคนาดา (ห่านป่า) (Canadian)- ห่านพันธุ์อียิปต์เชียน (Eqyptian)

**อ้างอิง**
 Carboneras, Carles (1992): Family Anatidae (Ducks, Geese and Swans). In: del Hoyo, Josep; Elliott, Andrew & Sargatal, Jordi (eds.): Handbook of Birds of the World (Volume 1: Ostrich to Ducks): 536–629, plates 40–50. Lynx Edicions, Barcelona. ISBN 84-87334-10-5- Crystal, David (1998): The Cambridge Encyclopedia of Language (Paperback) ISBN 0-521-55967-7- Terres, John K. & National Audubon Society (1991): The Audubon Society Encyclopedia of North American Birds. Wings Books, New York. Reprint of 1980 edition. ISBN 0-517-03288-0

**แหล่งข้อมูลอื่น**
 http://web.ku.ac.th/agri/goose/index.html date=2010-04-24  การเลี้ยงห่าน- http://www.dld.go.th/service/goose/han_3.html date=2010-04-24  พันธุ์ห่าน โดย กรมปศุสัตว์ กระทรวงเกษตรและสหกรณ์

หมวดหมู่:ปศุสัตว์
หอยหมวกเจ๊ก

หอยหมวกเจ๊กชนิดPatella vulgata บนก้อนหินในเวลส์
fissurellid หรือ "keyhole limpet", Diodora italica จากPliocene ที่ไซปรัส
หอยหมวกเจ๊ก (Limpet) จัดอยู่ในไฟลัมมอลลัสคา เป็นกลุ่มของหอยฝาเดียวมีหลายชนิด พบทั้งในน้ำจืดและน้ำเค็ม เปลือกนูนขึ้นมีรูปร่างคล้ายหมวกของชาวจีน มีหลายสี ทั้งน้ำตาล ม่วง ดำ ขาว อาศัยอยู่บนหินในเขตน้ำขึ้นน้ำลง กินสาหร่ายเป็นอาหาร

**อ้างอิง**
 จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว. 2549 หน้า 77 

**แหล่งข้อมูลอื่น**
  University of Hawaii Educational page from Christopher F. Bird, Dep't of Botany.  Photos and detailed information distinguishing the different varieties.-  Lottia gigantea: taxonomy, facts, life cycle, bibliography date=2009-06-27  -  Acmaeidae at the NCBI taxonomy website
หมวก
หมวดหมู่:เซเลอร์มูน

หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:อนิเมะ
หมวดหมู่:มังงะ
หมวดหมู่:ละครโทรทัศน์ญี่ปุ่น
หมวดหมู่:เกมชุด
หมวดหมู่:ละครเวที
หมวดหมู่:เพลงญี่ปุ่น
หมวดหมู่:ภาพยนตร์แอนิเมชัน
หมวดหมู่:ซูเปอร์ฮีโรในอนิเมะและมังงะ
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:การ์ตูนสาวน้อยเวทมนตร์
หมวดหมู่:บันเทิงคดีเกี่ยวกับการกลับชาติมาเกิด
หมวดหมู่:โทเอแอนิเมชัน
หอยแมลงภู่

หอยแมลงภู่ ( Perna viridis) จัดอยู่ในไฟลัมมอลลัสคาเป็นหอยสองฝา สีของเปลือกเปลี่ยนไปตามสภาพการอยู่อาศัย กล่าวคือ ถ้าอยู่ใต้น้ำตลอดเวลามีสีเขียวอมดำ ถ้าอยู่บริเวณน้ำขึ้นน้ำลง ถูกแดดบ้างเปลือกจะออกเหลือง เปลือกด้านนอกมีสีเขียว ส่วนท้ายจะกว้างกว่าส่วนหน้า เนื้อหอยมีสีเหลืองนวลหรือสีส้ม มีหนวดหรือเส้นใยเหนียวสำหรับเกาะหลักเรียกว่า เกสร หรือ ซัง
หอยแมลงภู่ ขนาดความยาวของเปลือกหอยที่สามารถสืบพันธุ์ได้มีความยาวตั้งแต่ 2.13 เซนติเมตรขึ้นไป มีความยาวตั้งแต่ 4-20 เซนติเมตร เป็นหอยที่กระจายพันธุ์ทั่วไปในทะเลแถบอินโดแปซิฟิก กินอาหารแบบกรองกิน ซึ่งกินได้ทั้งแพลงก์ตอนพืชและแพลงก์ตอนสัตว์  หอยแมลงภู่มีทั้งเพศแยก และมีสองเพศในตัวเดียวกัน มีการผสมพันธุ์นอกลำตัว หอยเพศผู้จะมีลำตัวหรือที่ห่อหุ้มตัวสีครีมหรือขาว ส่วนเพศเมียจะมีสีส้ม มีช่วงฤดูสืบพันธุ์อยู่ 2 ช่วงในรอบ 1 ปี คือช่วงระหว่างเดือนพฤษภาคม-สิงหาคม และช่วงระหว่างเดือนพฤศจิกายน-กุมภาพันธ์  
หอยแมลงภู่ อาศัยด้วยการเกาะตามโขดหินและตามไม้ไผ่บริเวณชายฝั่งทะเล ห่างฝั่งประมาณ 1,000-3,000 เมตร ในน่านน้ำไทยพบได้ทั้ง 2 ฝั่งทะเล
หอยแมลงภู่เมื่อทำเป็นอาหาร
เป็นหอยที่นิยมบริโภคกันเป็นอย่างมาก สามารถนำไปปรุงเป็นอาหารได้หลากหลาย เช่น หอยทอด, ออส่วน เป็นต้น เป็นสัตว์เศรษฐกิจที่มีการเพาะเลี้ยงกันมาเป็นเวลานาน โดยที่พันธุ์ของหอย เกษตรกรผู้เพาะเลี้ยงจะอาศัยจากธรรมชาติ ที่เมื่อหอยในธรรมชาติได้ผสมพันธุ์และปฏิสนธิเป็นลูกหอยตัวอ่อน ซึ่งเป็นสิ่งมีชีวิตขนาดเล็กลอยไปตามกระแสน้ำแบบแพลงก์ตอนแล้ว จะใช้วัสดุที่เพาะเลี้ยงปักลงไปในทะเล เพื่อให้ลูกหอยนั้นเกาะอาศัย แบ่งออกได้เป็น การเลี้ยงแบบปักหลักล่อลูกหอย, การเลี้ยงแบบแพ, การเลี้ยงแบบแขวนบนราวเชือก และการเลี้ยงแบบตาข่ายเชือก แบบที่นิยมเลี้ยงกันมาก คือ แบบปักหลักล่อลูกหอย โดยใช้ไม้ไผ่หรือไม้ลวกในการล่อลูกหอยในระดับน้ำลึก 4-6 เมตร และเลี้ยงจนมีขนาดใหญ่ ถึงขนาดต้องการ บางแห่งนิยมใช้ไม้ไผ่ทำเป็นโป๊ะ เพื่อดักจับปลาและล่อลูกหอยในพื้นที่ 1 ไร่ หรือ 1,600 
ตารางเมตร จะปักหลักได้ประมาณ 1,200 หลัก ทั้งนี้ใช้ระยะเวลาในการเลี้ยง 6-8 เดือน จะได้หอยขนาดความยาวเฉลี่ย 5-6 เซนติเมตร 
เป็นขนาดที่สามารถส่งตลาด แต่ก็เป็นสัตว์ที่มีความเปราะบางต่อการเปลี่ยนแปลงของสภาพแวดล้อมมาก เช่น อุณหภูมิร้อน หรือน้ำเสีย หรือมีน้ำจืดปะปนลงมาในทะเลเป็นจำนวนมาก หอยก็จะตาย ซึ่งภายในรอบปีสามารถเลี้ยงได้เพียงครั้งเดียวเท่านั้น นอกจากนี้แล้ว เปลือกหอยสามารถนำไปบดเพื่อผสมเป็นอาหารสัตว์ และผสมทำเป็นยา   

**อ้างอิง**
ม
หมวดหมู่:อาหารทะเล
ม

**แหล่งข้อมูลอื่น==
เซเลอร์มูน (เพลง)

หน้าปกเทปเซเลอร์มูนในไทย
เซเลอร์มูน เคยออกอัลบั้มเป็นเนื้อร้องภาษาไทย แต่ทำนองนั้นมาจากเซเลอร์มูนที่ร้องเป็นภาษากวางตุ้ง ซึ่งจัดจำหน่ายโดย เทโรคิดส์ และซีวีดี โดยใช้ชื่ออัลบั้มว่าเซเลอร์มูน SuperS วางจำหน่ายเมื่อปี พ.ศ. 2541  มีทั้งเทป และซีดี  โดยคนร้องนั้นเป็นคนชนะเลิศการประกวดร้องเพลง ของ เอไอไทยแลนด์ (อะนิเมะชั่น อินเตอร์เนชั่นแนล ไทยแลนด์) โดยผู้ร้องมีดังนี้- ทิพย์วรรณ เจริญวงศ์- วริศรา ประภายนต์- กุลรัตน์ พิมเสน
ซึ่งเพลงในอัลบั้มมีทั้งหมด 4 เพลง และคาราโอเกะ 4 เพลง- รักเธอตลอดเวลา เนื้อร้องโดย นนท์ กัญญฤกษ์ ทำนองเดียวกับ Watashi-tachi ni Naritakute - คิดไว้ในใจเท่านั้น เนื้อร้องโดย ต้นสน ทำนองเดียวกับ "Rashiku" Ikimasho  -  ห่วงใย เนื้อร้องโดย ต้นสน ทำนองเดียวกับ Moonlight Densetsu-  Pray Under Moon ภาษากวางตุ้ง ทำนองเดียวกับ Watashi-tachi ni Naritakute

**เพลงในแอนิเมชัน**
เพลง Moonlight Densetsu (ムーンライト伝説) ที่ขับร้องโดย DALI ยังได้รับผลโหวตให้เป็นเพลงอันดับที่ 1 ในการประกาศผลรางวัลอะนิเมะกรังปรีซ์ ครั้งที่ 15 และ 16 ถึง 2 ปีซ้อนด้วยกัน

**รายชื่อเพลงทีวีแอนิเมชัน**

**รายชื่อเพลงภาพยนตร์แอนิเมชัน**

**เพลงในละคร**

**รายชื่อเพลง**

**อัลบั้มเพลง**
อัลบั้ม Pretty Guardian Sailor Moon Moonlight Real Girl Memorial CD-Box มีอยู่ 3 แผ่นในแพ็คเดียวกัน มีดังนี้
*ซีดีที่ 1 Original Soundtrack Rare Track Collection
*ซีดีที่ 2 DJ Moon Special
*ซีดีที่ 3 Aino Minako Original Album -I'll Be Here-
เซเลอร์มูนซิงเกิ้ลนี้เป็นการรวบรวมเอาบทเพลงของอัศวินเซเลอร์แต่ละคนที่ร้องไว้มาแยกเป็นอัลบั้มของเซเลอร์นั้นๆ มีดังนี้
31 มี.ค. 2547
*เซเลอร์มูน (ซาวาอิ มิยู)
*เซเลอร์มาร์ส (คิตางาว่า เคโกะ)
*เซเลอร์วีนัส (อายากะ โคมัทซึ)
21 เม.ย 2547
*เซเลอร์เมอร์คิวรี่ (ฮามะ จิซากิ)
*เซเลอร์จูปิเตอร์ (อาซามะ มิว)

**อ้างอิง**

**แหล่งข้อมูลอื่น**
  Sailormoon Channel: เว็บไซต์ทางการของเซเลอร์มูน-  บอร์ดเซเลอร์มูนไทยแลนด์ date=2007-11-14  พลพรรคคนรักเซเลอร์มูน-  Sailor Music SAILORMUSIC.NET Music Download, Lyrics, Discography
หมวดหมู่:เซเลอร์มูน
หมวดหมู่:เพลงญี่ปุ่น
หอยมือเสือยักษ์

หอยมือเสือยักษ์ (Giant clam; Tridacna gigas, /ไทร-เดก-นา-ไก-เกส/) เป็นสัตว์ทะเลที่ไม่มีกระดูกสันหลังจำพวกมอลลัสกา โดยถูกจัดอยู่ในกลุ่มหอยสองฝา (Bivalves หรือ Pelecypods) มีฝาเปลือก 2 ชิ้นประกบติดกันทางด้านล่าง ขอบด้านบนหยักเป็นคลื่น บนเปลือกเป็นแนวสันยาวโค้งจากฐานมาถึงขอบเปลือกข้างละประมาณ 4–5 แนว  มีเกล็ดเปลือกเป็นแผ่นบาง ๆ ระบายเป็นชั้น ๆ ขนานกันในแนวขวางโดยรอบเปลือกด้านนอก ฝาทั้งสองด้านของหอยมือเสือยักษ์ ยึดติดกันด้วยเอ็น ฝาด้านบนจะเปิดออกเพื่อรับแสงและจะแผ่ส่วนเนื้อเยื่อที่เรียกว่าแมนเทิล (Mantle) ซึ่งมีสีสันสวยงามออกมา ลวดลายบนแมนเทิลของหอยแต่ละตัวจะไม่เหมือนกัน ส่วนที่เปลือกประกบกันอยู่เป็นบานพับเปลือก ต่อจากบานพับเปลือกออกมาจะมีส่วนที่ลักษณะเป็นช่องสำหรับให้เส้นใยเนื้อ เยื่อที่เรียกว่า บิสซัส (Byssus) ทำหน้าที่เชื่อมยึดตัวหอยให้เกาะติดกับหินหรือวัสดุใต้น้ำ หอยจะมีน้ำหนักได้ถึง 200 กิโลกรัม กว้าง 120 เซนติเมตร มีชีวิตยืนยาวได้ถึง 100 ปีหรือมากกว่าจัดเป็นหอยสองฝาที่มีขนาดใหญ่ที่สุดในโลก ติดอยู่ในอนุสัญญาไซเตส (CITES) ในน่านน้ำไทยไม่พบตัวที่มียังมีชีวิตอยู่ แต่พบเพียงซากฟอสซิล ปัจจุบันยังไม่สามารถเพาะขยายพันธุ์ได้ในประเทศไทย

**อ้างอิง**
 “เรื่องน่ารู้เกี่ยวกับหอยที่ใหญ่ที่สุดในโลก…หอยมือเสือ” โดย แน่งน้อย ยศสุนทร- “โครงการอุทยานใต้ทะเล จุฬาภรณ์ 36 คู่มือสัตว์และพืชในแนวปะการังหมู่เกาะสุรินทร์และสิมิลัน” โดยสถาบันวิจัยจุฬาภรณ์ และกองเรือภาค 3 กองเรือยุทธการ กองทัพเรือ พิมพ์ครั้งที่ 1 พ.ศ. 2538- "ทะเลไทย” โดย ดร. ธรณ์ ธำรงนาวาสวัสดิ์ และสกลพรรณ ทิพานันท์- “ Marine Life in the South China Sea ” by Maggie Gremlin and Helen Newman, 1993 APA Publications (HK) Ltd.- “ Marine Life of Thailand and Southeast Asia ” by Gerald Allen, Phd., 1996 Periplus Editions (HK) Ltd.- คุณจินตนา นักระนาด นักวิชาการ ศูนย์พัฒนาการเพาะเลี้ยงสัตว์น้ำชายฝั่งประจวบคีรีขันธ์ กรมประมง- “หอยมือเสือ” โดย สุรพงษ์ บรรจงมณี สถาบันวิจัยชีววิทยาและประมงทะเล จ.ภูเก็ต

**แหล่งข้อมูลอื่น**
หมวดหมู่:มหสัตว์
หมวดหมู่:วงศ์หอยมือเสือ
หอยปากกระจาด

หอยปากกระจาด (Dog Whelk) จัดอยู่ไฟลัมมอลลัสคา เป็นหอยฝาเดียว เปลือกทรงกรวย ปลายยอดแหลม มีทั้งชนิดที่เปลือกเรียบและเปลือกไม่เรียบ มีได้ทั้งสีน้ำตาล สีดำ หรือน้ำตาลปนดำ กินซากสัตว์เป็นอาหาร อาศัยอยู่ตามหาดทรายหรือหาดเลน

**อ้างอิง**
 จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว. 2549 หน้า 80 
หมวดหมู่:วงศ์หอยเงาะ
ปราโมทย์ สุขุม

ปราโมทย์ สุขุม (9 ตุลาคม พ.ศ. 2483 – 23 มีนาคม พ.ศ. 2550) อดีตสมาชิกสภาผู้แทนราษฎรกรุงเทพมหานคร อดีตรัฐมนตรีช่วยว่าการกระทรวงศึกษาธิการ ในรัฐบาล ชวน หลีกภัย อดีตกรรมการบริหารพรรคประชาธิปัตย์ เป็นนักการเมืองที่ได้รับฉายาว่า “สุภาพบุรุษนักการเมือง” จากสื่อมวลชน

**ประวัติ**
ปราโมทย์ เกิดเมื่อวันที่ 9 ตุลาคม พ.ศ. 2483 ที่ อำเภอหาดใหญ่ จังหวัดสงขลา เป็นบุตรชายเกษม สุขุม (2450–2533) อดีตผู้ว่าราชการหลายจังหวัด และผู้ตรวจราชการกระทรวงมหาดไทย กับ คุณหญิง ชื่นจิตต์ สุขุม (2462–2542) ด้านครอบครัวสมรสและหย่ากับกัญญา ตัณฑเศรษฐี (ปัจจุบันคือคุณหญิงกัญญา หงส์ลดารมภ์) มีบุตร 3 คน
สำเร็จการศึกษาระดับประถมศึกษาจากโรงเรียนกรุงเทพคริสเตียนวิทยาลัย จึงเดินทางไปศึกษาที่ประเทศอเมริกา โดยเข้าเรียนที่ Fishburne Military School และระดับปริญญาตรีสถาปัตยกรรมศาสตร์ ภูมิสถาปัตยกรรม และการวางผังสิ่งแวดล้อม Utah State University ภายหลังจบการศึกษาได้กลับมารับราชการ “สถาปนิกเอก” สำนักผังเมือง กระทรวงมหาดไทย  และรักษาการ “ผู้อำนวยการกองวิจัย” สำนักผังเมือง กระทรวงมหาดไทย ในปี พ.ศ. 2518 ได้รับเลือกเป็นปลัดเมืองพัทยา (ผู้บริหารระดับสูงสุดของเมืองพัทยาเทียบเท่านายกเทศมนตรี ตามพระราชบัญญัติเมืองพัทยา) ในระหว่างปี  พ.ศ. 2521 ถึง พ.ศ. 2523 และเคยดำรงตำแหน่ง รองโฆษกประจำสำนักนายกรัฐมนตรี (รองโฆษกรัฐบาล) ในสมัย พลเอกเปรม ติณสูลานนท์
ปราโมทย์ ถึงแก่กรรมด้วยโรคระบบหัวใจไหลเวียนโลหิตล้มเหลว รวมอายุได้ 67 ปี

**งานการเมือง**
ปราโมทย์ เข้าสู่การเมืองโดยเป็นสมาชิกสภาผู้แทนราษฎรกรุงเทพมหานครในนามพรรคประชาธิปัตย์ 6 สมัยระหว่างปี พ.ศ. 2529 ถึง พ.ศ. 2546 
เคยดำรงตำแหน่งรัฐมนตรีช่วยว่าการกระทรวงศึกษาธิการ
ประธานคณะกรรมการวัฒนธรรมแห่งชาติ สมัยดำรงตำแหน่งรัฐมนตรีช่วยว่าการกระทรวงศึกษาธิการ ประธานคณะกรรมการปีรณรงค์วัฒนธรรมแห่งชาติ” สำนักงานคณะกรรมการวัฒนธรรมแห่งชาติ ในช่วง พ.ศ. 2535 อนุกรรมการ ป.ป.ป. (คณะกรรมการป้องการและปราบปรามการประพฤติมิชอบในวงราชการ) ในสมัยที่ พลเอกเปรม ติณสูลานนท์ เป็นนายกรัฐมนตรี (สำนักนายกรัฐมนตรี) 2 สมัย ประธานคณะกรรมการศึกษาปัญหาเร่งด่วน พิจารณาแนวทางพัฒนาและประสานราชการเมืองพัทยา (ภาครัฐบาล) เมื่อดำรงตำแหน่งเป็นรองโฆษกรัฐบาล และต่อมาเป็นรองเลขาธิการนายกรัฐมนตรี รองประธานคณะกรรมาธิการสภาผู้แทนราษฎร ด้านวัฒนธรรมและการท่องเที่ยว (2 สมัย)
ปราโมทย์ เจริญรอยตามบรรพบุรุษต้นตระกูล “สุขุม” คือ มหาอำมาตย์นายก เจ้าพระยายมราช (ปั้น สุขุม) ตลอดจนสืบสายเลือด “คนไทยเชื้อสายจีน” จากตระกูล ณ สงขลา ของคุณย่า
ซึ่งทั้งสองตระกูลสะสมความซื่อสัตย์ ความดีงามไว้ในแผ่นดินถึง 5 รัชกาล ฉะนั้นการที่ได้รับการแต่งตั้งเป็นอดีตอนุกรรมการปราบปรามการทุจริตและประพฤติมิชอบในวงราชการ (ป.ป.ป.) ถึง 2 สมัย (ปัจจุบันเปลี่ยนชื่อเป็น ป.ป.ช.) ย่อมเป็นหลักยืนยันความซื่อสัตย์สุจริตได้เป็นอย่างดี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอหาดใหญ่
หมวดหมู่:สกุลสุขุม
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ว่าราชการจังหวัดปัตตานี
หมวดหมู่:ผู้ว่าราชการจังหวัดฉะเชิงเทรา
หมวดหมู่:ผู้ว่าราชการจังหวัดปทุมธานี
หมวดหมู่:บุคคลในประวัติศาสตร์ไทย พ.ศ. 2516–2544
รายชื่อโรงเรียนสาธิตในประเทศไทย

โรงเรียนสาธิต (Demonstration School) เป็นโรงเรียนที่จัดตั้งขึ้นภายใต้การดูแลของคณะศึกษาศาสตร์/ครุศาสตร์ของมหาวิทยาลัยต่าง ๆ เพื่อให้เป็นสถานฝึกปฏิบัติการทางการศึกษา และเป็นสถานที่ฝึกการปฏิบัติงานของคณะศึกษาศาสตร์/ครุศาสตร์ก่อนที่นิสิตนักศึกษาจะสำเร็จการศึกษา

**สังกัดมหาวิทยาลัยของรัฐ**
โรงเรียนสาธิตในสังกัดมหาวิทยาลัยของรัฐ มีทั้งหมด 4 แห่ง ดังนี้

**สังกัดมหาวิทยาลัยในกำกับของรัฐ**
โรงเรียนสาธิตในสังกัดมหาวิทยาลัยในกำกับของรัฐ มีทั้งหมด 39 แห่ง ดังนี้

**โรงเรียนสาธิตในสังกัดมหาวิทยาลัยราชภัฏ**
โรงเรียนสาธิตในสังกัดมหาวิทยาลัยราชภัฏ มีทั้งหมด 32 แห่ง ดังนี้

**โรงเรียนสาธิตในสังกัดมหาวิทยาลัยเทคโนโลยีราชมงคล**
ปัจจุบัน โรงเรียนสาธิตในสังกัดมหาวิทยาลัยเทคโนโลยีราชมงคล มีทั้งหมด 3 แห่ง ดังนี้
# โรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี
# โรงเรียนอนุบาลสาธิตราชมงคล มหาวิทยาลัยเทคโนโลยีราชมงคลธัญบุรี
# โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน

**โรงเรียนสาธิตในสังกัดมหาวิทยาลัยเอกชน**
ปัจจุบัน โรงเรียนสาธิตในสังกัดมหาวิทยาลัยเอกชน มีทั้งหมด 5 แห่ง ดังนี้
# โรงเรียนนานาชาติบริติช ภูเก็ต มหาวิทยาลัยรังสิต
# โรงเรียนสาธิตมหาวิทยาลัยกรุงเทพธนบุรี
# โรงเรียนสาธิตสถาบันการจัดการปัญญาภิวัฒน์
# โรงเรียนสาธิตแห่งมหาวิทยาลัยรังสิต
# โรงเรียนสาธิตนานาชาติแห่งมหาวิทยาลัยรังสิต กรุงเทพ
# โรงเรียนสาธิตนานาชาติแห่งมหาวิทยาลัยรังสิต เชียงใหม่
# โรงเรียนสาธิตปฐมวัย มหาวิทยาลัยหอการค้าไทย

สาธิต
ครีเดนซ์เคลียร์วอเทอร์รีไววัล

ครีเดนซ์เคลียร์วอเทอร์รีไววัล (Creedence Clearwater Revival) หรือเป็นที่รู้จักกันในชื่อย่อ ซีซีอาร์ - CCR หรือ ครีเดนซ์ เป็นวงดนตรีร็อกอเมริกัน ซึ่งประกอบด้วยนักดนตรี 4 คน คือ จอห์น โฟเกอร์ที (กีตาร์, ร้องนำ, ฮาร์โมนิกา, เปียโน), ทอม โฟเกอร์ที (กีตาร์, เปียโน), สตู คุค (เบส) และ ดั๊ก คลิฟฟอร์ด (กลองและเพอร์คัสชัน)
วงซีซีอาร์ มีจุดเริ่มต้นมาจากวง The Blue Velvets ตั้งแต่ทศวรรษ 1950 สมาชิกวงประกอบด้วย จอห์น โฟเกอร์ที, สตู คุค, ดั๊ก คลิฟฟอร์ด ต่อมา ทอม โฟเกอร์ที พี่ชายของจอห์น เริ่มเข้ามาร่วมวงด้วยตั้งแต่ พ.ศ. 2502 (ค.ศ. 1959) ในปี พ.ศ. 2507 ทางวงเซ็นสัญญาบันทึกกับบริษัท แฟนตาซีเรคคอร์ดส์ เปลี่ยนชื่อวงเป็น The Visions และ The Golliwogs ผลงานของวงในช่วงนี้ไม่ประสบความสำเร็จนัก
ในปี พ.ศ. 2510 บริษัท แฟนตาซีเรคคอร์ดส์ เปลี่ยนผู้บริหาร และเสนอที่จะออกอัลบั้มให้กับวง โดยมีเงื่อนไขว่าจะต้องเปลี่ยนชื่อวงใหม่ ทั้งสี่คนตั้งชื่อวงใหม่ว่า 'ครีเดนซ์เคลียร์วอเทอร์รีไววัล โดย ครีเดนซ์ มาจากชื่อ ครีเดนซ์ นูบอล เพื่อนของทอม, เคลียร์วอเทอร์ มาจากโฆษณาเบียร์โอลิมเปีย และ รีไววัล หมายถึง การกลับมารวมวงอีกครั้ง
ซีซีอาร์ ประสบความสำเร็จเป็นอย่างดี ซิงเกิล "Suzie Q" ของวง เป็นเพลงแรกที่ขึ้นไปถึงอันดับ Top 40 ในปี พ.ศ. 2511 ในปีต่อมาเพลง "Proud Mary" ขึ้นถึงอันดับ 2 จัดอันดับโดยนิตยสารบิลบอร์ด เพลงนี้กลายเป็นเพลงที่มีชื่อเสียงที่สุดของวง ถูกนำมาร้องใหม่หลายครั้ง
ทางวงมีผลงานอัลบั้มทั้งสิ้น 7 ชุด มีซิงเกิลขึ้นถึงอันดับ 2 ของอเมริกาทั้งสิ้น 7 เพลง ก่อนจะประกาศยุบวงในเดือนตุลาคม พ.ศ. 2515
หลังจากยุบวง สตู คุค และดั๊ก คลิฟฟอร์ด ยังมีผลงานร่วมกันในชื่อวง Creedence Clearwater Revisited ตั้งแต่ปี พ.ศ. 2538 ส่วน ทอม โฟเกอร์ที เสียชีวิตเมื่อ พ.ศ. 2533 ด้วยโรคเอดส์ซึ่งติดมาจากการถ่ายเลือด
ในประเทศไทย เพลงของซีซีอาร์ ที่เป็นที่นิยม คือเพลง Have You Ever Seen The Rain? ซึ่งมาขับร้องใหม่โดย Joan Jett and The Blackhearts เมื่อ พ.ศ. 2533

**ผลงาน**

**สตูดิโออัลบั้ม**
 Creedence Clearwater Revival (1968)- Bayou Country (1969)- Green River (1969)- Willy and the Poor Boys (1969)- Cosmo's Factory (1970)- Pendulum (1970)- Mardi Gras (1972)

**ซิงเกิล**

**แหล่งข้อมูลอื่น**
  ฟังเพลงของ Creedence Clearwater Revival ที่ last.fm
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2502
หมวดหมู่:วงกลุ่มสามสัญชาติอเมริกัน
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากรัฐแคลิฟอร์เนีย
สะพานกาญจนาภิเษก

right
สะพานกาญจนาภิเษก เป็นสะพานขึงข้ามแม่น้ำเจ้าพระยาของประเทศไทย เป็นส่วนหนึ่งของถนนกาญจนาภิเษก (ทางหลวงพิเศษหมายเลข 9 ช่วงทางพิเศษสายบางพลี-สุขสวัสดิ์) ที่สร้างขึ้นเพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสฉลองสิริราชสมบัติครบ 50 ปี เมื่อปี พ.ศ. 2539 ลักษณะการก่อสร้างเป็นสะพานขึงระนาบคู่ขนาด 6 ช่องจราจร เชื่อมระหว่างท้องที่ตำบลบางจาก (เขตเทศบาลเมืองลัดหลวง) กับตำบลบางหัวเสือ (เขตเทศบาลเมืองปู่เจ้าสมิงพราย) อำเภอพระประแดง จังหวัดสมุทรปราการ มีความสูงจากระดับน้ำทะเล 52 เมตร เพื่อให้เรือขนส่งสินค้าสามารถเข้า-ออกได้ ตัวสะพานมีความยาวช่วงกลางแม่น้ำ 500 เมตร ซึ่งถือว่าเป็น "สะพานขึง" ที่มีช่วงกลางแม่น้ำยาวที่สุดในประเทศไทย และถือว่าเป็นสะพานข้ามแม่น้ำที่สูงที่สุดในเอเชียตะวันออกเฉียงใต้ เป็นสะพานแรกที่เรือจากอ่าวไทยจะลอดผ่าน และเป็นสะพานสุดท้ายของน่านน้ำเจ้าพระยา เปิดให้บริการเมื่อวันที่ 15 พฤศจิกายน พ.ศ. 2550
ในวันที่ท้องฟ้าเปิดและทัศนวิสัยดี จะทำให้มองเห็นเขาเขียวบนสะพานช่วงฝั่งไปบางพลี และเทือกเขาตะนาวศรีบนสะพานฝั่งไปถนนพระราม 2

**สมุดภาพ**

**แหล่งข้อมูลอื่น**
 รวมภาพถ่ายสะพานกาญจนาภิเษก 

**ดูเพิ่ม**
 สะพานขึง- ถนนกาญจนาภิเษก
กาญจนาภิเษก
กาญจนาภิเษก
กาญจนาภิเษก
กาญจนาภิเษก
หมวดหมู่:ก่อตั้งในประเทศไทยในปี พ.ศ. 2550
หมวดหมู่:สิ่งก่อสร้างในอำเภอพระประแดง